title: 2010/391/: Komisijas Lēmums ( 2010. gada 8. jūlijs ), ar ko groza Lēmuma 93/52/EEK pielikumus attiecībā uz Lietuvas, kā arī Molizes reģiona Itālijā atzīšanu par oficiāli brīvu no brucelozes ( B. melitensis ) un ar ko groza Lēmuma 2003/467/EK pielikumus attiecībā uz noteiktu Itālijas administratīvo reģionu atzīšanu par oficiāli brīviem no govju tuberkulozes, liellopu brucelozes un govju enzootiskās leikozes (izziņots ar dokumenta numuru C(2010) 4592)  Dokuments attiecas uz EEZ

text:
               15.7.2010

               LV

               Eiropas Savienības Oficiālais Vēstnesis

               L 180/21

         KOMISIJAS LĒMUMS
   (2010. gada 8. jūlijs),
   ar ko groza Lēmuma 93/52/EEK pielikumus attiecībā uz Lietuvas, kā arī Molizes reģiona Itālijā atzīšanu par oficiāli brīvu no brucelozes (B. melitensis) un ar ko groza Lēmuma 2003/467/EK pielikumus attiecībā uz noteiktu Itālijas administratīvo reģionu atzīšanu par oficiāli brīviem no govju tuberkulozes, liellopu brucelozes un govju enzootiskās leikozes
   (izziņots ar dokumenta numuru C(2010) 4592)
   (Dokuments attiecas uz EEZ)
   (2010/391/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (1), un jo īpaši tās A pielikuma I daļas 4. punktu, A pielikuma II daļas 7. punktu un D pielikuma I daļas E punktu,
   ņemot vērā Padomes 1991. gada 28. janvāra Direktīvu 91/68/EEK par dzīvnieku veselības prasībām, kas ietekmē aitu un kazu tirdzniecību Kopienā (2), un jo īpaši tās A pielikuma 1. nodaļas II daļu,
   tā kā:

               (1)

               Padomes Direktīvā 91/68/EEK ir noteikti dzīvnieku veselības nosacījumi, kuros reglamentēta aitu un kazu tirdzniecība Savienībā. Tajā ir paredzēti nosacījumi, ar kādiem dalībvalstis vai to reģionus atzīst par oficiāli brīviem no brucelozes.

               (2)

               Komisijas 1992. gada 21. decembra Lēmuma 93/52/EEK, ar ko nosaka dažu dalībvalstu vai reģionu atbilstību prasībām attiecībā uz brucelozi (B. melitensis) un saskaņā ar šīm prasībām piešķir tām tādas dalībvalsts vai reģiona statusu, kas ir oficiāli brīvi no šīs slimības (3), pielikumos minētas dalībvalstis un to reģioni, kas saskaņā ar Direktīvu 91/68/EEK ir atzīti par oficiāli brīviem no brucelozes (B. melitensis).

               (3)

               Lietuva ir iesniegusi Komisijai dokumentus, kas apliecina atbilstību attiecīgiem Direktīvā 91/68/EEK paredzētiem nosacījumiem, lai visu tās teritoriju atzītu par oficiāli brīvu no brucelozes (B. melitensis). Tāpēc minētā dalībvalsts jāatzīst par oficiāli brīvu no minētās slimības. Tāpēc attiecīgi jāgroza Lēmuma 93/52/EEK I pielikums.

               (4)

               Itālija ir iesniegusi Komisijai dokumentus, kas apliecina atbilstību attiecīgiem Direktīvā 91/68/EEK paredzētiem nosacījumiem, par visām provincēm Molizes reģionā, lai šo reģionu varētu atzīt par oficiāli brīvu no brucelozes (B. melitensis). Tāpēc minētais reģions jāatzīst par oficiāli brīvu no minētās slimības.

               (5)

               Itālija ir arī lūgusi, lai tiktu izdarīti grozījumi ierakstā par minēto dalībvalsti Lēmuma 93/52/EEK II pielikumā noteiktajā to dalībvalstu reģionu sarakstā, kas atzīti par oficiāli brīviem no brucelozes (B. melitensis). Saskaņā ar pašlaik Itālijā spēkā esošo administratīvo iedalījumu Trentīno-Alto Adidžes reģionu iedala divos atsevišķos reģionos: Bolcāno provincē un Trento provincē. Sardīnijas reģionu iedala astoņās provincēs. Turklāt, tā kā visas provinces Lombardijas, Pjemontas, Toskānas, Sardīnijas un Umbrijas reģionā jau ir atzītas par oficiāli brīvām no brucelozes (B. melitensis), minētie reģioni pilnībā jāatzīst par oficiāli brīviem no minētās slimības.

               (6)

               Tāpēc attiecīgi jāgroza ieraksts par Itāliju Lēmuma 93/52/EEK II pielikumā.

               (7)

               Direktīva 64/432/EEK attiecas uz liellopu un cūku tirdzniecību Savienībā. Tajā ir paredzēti nosacījumi, ar kādiem dalībvalstis vai dalībvalstu daļas var atzīt par oficiāli brīvām no tuberkulozes, brucelozes un govju enzootiskās leikozes attiecībā uz liellopu ganāmpulkiem.

               (8)

               Komisijas 2003. gada 23. jūnija Lēmuma 2003/467/EK, ar ko nosaka no tuberkulozes, brucelozes un govju enzootiskās leikozes oficiāli brīvu statusu dažām dalībvalstīm un dalībvalstu reģioniem attiecībā uz liellopu ganāmpulkiem (4), I, II un III pielikumā attiecīgi minētas šādas dalībvalstis un reģioni.

               (9)

               Itālija ir iesniegusi Komisijai dokumentus, kas apliecina atbilstību attiecīgiem Direktīvā 64/432/EEK paredzētiem nosacījumiem, par visām provincēm Lombardijas un Toskānas reģionā un Kaljāri, Medio-Kampidano, Oljiastras un Olbia-Tempio provinci Sardīnijas reģionā, lai šos reģionus un provinces varētu atzīt par Itālijas reģioniem, kas oficiāli brīvi no tuberkulozes.

               (10)

               Itālija ir iesniegusi Komisijai dokumentus, kas apliecina atbilstību attiecīgiem Direktīvā 64/432/EEK paredzētiem nosacījumiem, par Kampobaso provinci Molizes reģionā, lai šo provinci varētu atzīt par Itālijas reģionu, kurš ir oficiāli brīvs no brucelozes.

               (11)

               Itālija ir arī iesniegusi Komisijai dokumentus, kas apliecina atbilstību attiecīgiem Direktīvā 64/432/EEK paredzētiem nosacījumiem, par Neapoles provinci Kampānijas reģionā, Brindisi provinci Apūlijas reģionā un Agridžento, Kaltanisetas, Sirakūzu un Trapani provinci Sicīlijas reģionā, lai šīs provinces varētu atzīt par Itālijas reģioniem, kuri ir oficiāli brīvi no govju enzootiskās leikozes.

               (12)

               Pēc Itālijas iesniegto dokumentu izvērtēšanas Itālijas attiecīgās provinces un reģioni ir jāatzīst attiecīgi par oficiāli brīviem no tuberkulozes, oficiāli brīviem no brucelozes un oficiāli brīviem no govju enzootiskās leikozes.

               (13)

               Itālija ir arī lūgusi, lai tiktu izdarīti grozījumi ierakstā par minēto dalībvalsti Lēmuma 2003/467/EK pielikumos noteiktajos to dalībvalstu reģionu sarakstos, kas atzīti par oficiāli brīviem no tuberkulozes, brucelozes un oficiāli brīviem no govju enzootiskās leikozes. Saskaņā ar pašlaik Itālijā spēkā esošo administratīvo iedalījumu Trentīno-Alto Adidžes reģionu iedala divos atsevišķos reģionos: Bolcāno provincē un Trento provincē.

               (14)

               Turklāt, tā kā visas Lēmuma 2003/467/EK II pielikuma 2. nodaļā minētās provinces Emīlijas-Romanjas, Lombardijas, Sardīnijas un Umbrijas reģionā jau ir atzītas par oficiāli brīvām no brucelozes un visas Lēmuma 2003/467/EK III pielikuma 2. nodaļā minētās provinces Emīlijas-Romanjas, Lombardijas, Markes, Pjemontas, Toskānas, Umbrijas un Aostas ielejas reģionā jau ir atzītas par oficiāli brīvām no govju enzootiskās leikozes, minētie reģioni pilnībā jāatzīst par oficiāli brīviem no minētajām slimībām.

               (15)

               Tāpēc attiecīgi jāgroza Lēmuma 2003/467/EK pielikumi.

               (16)

               Tāpēc attiecīgi jāgroza Lēmums 93/52/EEK un Lēmums 2003/467/EK.

               (17)

               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO LĒMUMU.
   1. pants
   Lēmuma 93/52/EEK pielikumus groza saskaņā ar šā lēmuma I pielikumu.
   2. pants
   Lēmuma 2003/467/EK pielikumus groza saskaņā ar šā lēmuma II pielikumu.
   3. pants
   Šis lēmums ir adresēts dalībvalstīm.

      Briselē, 2010. gada 8. jūlijā

            Komisijas vārdā –

            Komisijas loceklis

         John DALLI

      (1)  OV 121, 29.7.1964., 1977./64. lpp.

      (2)  OV L 46, 19.2.1991., 19. lpp.

      (3)  OV L 13, 21.1.1993., 14. lpp.

      (4)  OV L 156, 25.6.2003., 74. lpp.

      I PIELIKUMS
      Lēmuma 93/52/EEK pielikumus groza šādi.

                  1.

                  Lēmuma I pielikumu aizstāj ar šādu pielikumu:

                     “I PIELIKUMS

                        DALĪBVALSTIS

                                 ISO kods

                                 Dalībvalsts

                                 BE

                                 Beļģija

                                 CZ

                                 Čehija

                                 DK

                                 Dānija

                                 DE

                                 Vācija

                                 IE

                                 Īrija

                                 LT

                                 Lietuva

                                 LU

                                 Luksemburga

                                 HU

                                 Ungārija

                                 NL

                                 Nīderlande

                                 AT

                                 Austrija

                                 PL

                                 Polija

                                 RO

                                 Rumānija

                                 SI

                                 Slovēnija

                                 SK

                                 Slovākija

                                 FI

                                 Somija

                                 SE

                                 Zviedrija

                                 UK

                                 Apvienotā Karaliste”

                  2.

                  Lēmuma II pielikumā ierakstu attiecībā uz Itāliju aizstāj ar šādu tekstu:
                  “Itālijā:

                              —

                              Abruco reģions: Peskaras province,

                              —

                              Bolcāno province,

                              —

                              Friuli-Venēcijas Džūlijas reģions,

                              —

                              Lacijas reģions: Latinas, Rjeti, Romas un Viterbo province,

                              —

                              Ligūrijas reģions: Savonas province,

                              —

                              Lombardijas reģions,

                              —

                              Markes reģions,

                              —

                              Molizes reģions,

                              —

                              Pjemontas reģions,

                              —

                              Sardīnijas reģions,

                              —

                              Toskānas reģions,

                              —

                              Trento province,

                              —

                              Umbrijas reģions,

                              —

                              Veneto reģions.”

      II PIELIKUMS
      Lēmuma 2003/467/EK pielikumus groza šādi.

                  1)

                  Lēmuma I pielikuma 2. nodaļā ierakstu attiecībā uz Itāliju aizstāj ar šādu tekstu:
                  “Itālijā:

                              —

                              Abruco reģions: Peskaras province,

                              —

                              Bolcāno province,

                              —

                              Emīlijas-Romanjas reģions,

                              —

                              Friuli-Venēcijas Džūlijas reģions,

                              —

                              Lombardijas reģions,

                              —

                              Markes reģions: Askoli Pičeno province,

                              —

                              Pjemontas reģions: Novaras, Verbanjas un Verčelli province,

                              —

                              Sardīnijas reģions: Kaljāri, Medio-Kampidano, Oljiastras, Olbia-Tempio un Oristano province,

                              —

                              Toskānas reģions,

                              —

                              Trento province,

                              —

                              Veneto reģions.”

                  2)

                  Lēmuma II pielikuma 2. nodaļā ierakstu attiecībā uz Itāliju aizstāj ar šādu tekstu:
                  “Itālijā:

                              —

                              Abruco reģions: Peskaras province,

                              —

                              Bolcāno province,

                              —

                              Emīlijas-Romanjas reģions,

                              —

                              Friuli-Venēcijas Džūlijas reģions,

                              —

                              Lacijas reģions: Rjeti province,

                              —

                              Ligūrijas reģions: Impērijas un Savonas province,

                              —

                              Lombardijas reģions,

                              —

                              Markes reģions,

                              —

                              Molizes reģions: Kampobaso province,

                              —

                              Pjemontas reģions,

                              —

                              Apūlijas reģions: Brindisi province,

                              —

                              Sardīnijas reģions,

                              —

                              Toskānas reģions,

                              —

                              Trento province,

                              —

                              Umbrijas reģions,

                              —

                              Veneto reģions.”

                  3)

                  Lēmuma III pielikuma 2. nodaļā ierakstu attiecībā uz Itāliju aizstāj ar šādu tekstu:
                  “Itālijā:

                              —

                              Abruco reģions: Peskaras province,

                              —

                              Bolcāno province,

                              —

                              Kampānijas reģions: Neapoles province,

                              —

                              Emīlijas-Romanjas reģions,

                              —

                              Friuli-Venēcijas Džūlijas reģions,

                              —

                              Lacijas reģions: Frozinones un Rjeti province,

                              —

                              Ligūrijas reģions: Impērijas un Savonas province,

                              —

                              Lombardijas reģions,

                              —

                              Markes reģions,

                              —

                              Molizes reģions,

                              —

                              Pjemontas reģions,

                              —

                              Apūlijas reģions: Brindisi province,

                              —

                              Sardīnijas reģions,

                              —

                              Sicīlijas reģions: Agridžento, Kaltanisetas, Sirakūzu un Trapani province,

                              —

                              Toskānas reģions,

                              —

                              Trento province,

                              —

                              Umbrijas reģions,

                              —

                              Aostas ielejas reģions,

                              —

                              Veneto reģions.”


title: 2011/755/ES: Eiropas Parlamenta Lēmums ( 2011. gada 25. oktobris ) par Eiropas Savienības 2009. finanšu gada vispārējā budžeta izpildes apstiprināšanu, II iedaļa – Padome

text:
               26.11.2011

               LV

               Eiropas Savienības Oficiālais Vēstnesis

               L 313/11

         EIROPAS PARLAMENTA LĒMUMS
   (2011. gada 25. oktobris)
   par Eiropas Savienības 2009. finanšu gada vispārējā budžeta izpildes apstiprināšanu, II iedaļa – Padome
   (2011/755/ES)
   EIROPAS PARLAMENTS,
   ņemot vērā Eiropas Savienības 2009. finanšu gada vispārējo budžetu (1),
   ņemot vērā Eiropas Savienības galīgos gada pārskatus par 2009. finanšu gadu (SEC(2010) 963 – C7-0213/2010) (2),
   ņemot vērā Padomes gada ziņojumu par 2009. gadā veiktajām iekšējām revīzijām, ko tā iesniegusi budžeta izpildes apstiprinātājiestādei,
   ņemot vērā Revīzijas palātas gada pārskatu par budžeta izpildi 2009. finanšu gadā, ar iestāžu atbildēm (3),
   ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi saskaņā ar Līguma par Eiropas Savienības darbību 287. pantu,
   ņemot vērā 2011. gada 10. maija lēmumu (5), ar ko atliek lēmumu par 2009. finanšu gada budžeta izpildes apstiprināšanu, kā arī tajā iekļauto rezolūciju,
   ņemot vērā EK līguma 272. panta 10. punktu un 274., 275. un 276. pantu, kā arī Līguma par Eiropas Savienības darbību 314. panta 10. punktu un 317., 318. un 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6), un jo īpaši tās 50., 86., 145., 146. un 147. pantu,
   ņemot vērā Padomes ģenerālsekretāra/Augstā pārstāvja kopējās ārpolitikas un drošības politikas jomā Lēmumu Nr. 190/2003 par Padomes locekļu delegātu ceļa izdevumu atlīdzināšanu (7),
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (8),
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas otro ziņojumu (A7-0328/2011),

               1.

               nesniedz Padomes ģenerālsekretāram apstiprinājumu par Padomes 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai, Eiropas Savienības Tiesai, Revīzijas palātai, Eiropas Ombudam un Eiropas Datu aizsardzības uzraudzītājam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV L 69, 13.3.2009.

      (2)  OV C 308, 12.11.2010., 1. lpp.

      (3)  OV C 303, 9.11.2010., 1. lpp.

      (4)  OV C 308, 12.11.2010., 129. lpp.

      (5)  OV L 250, 27.9.2011., 23. lpp.

      (6)  OV L 248, 16.9.2002., 1. lpp.

      (7)  Lēmums pamatojas Padomes 2002. gada 22. jūlija Reglamentā (OV L 230, 28.8.2002., 7. lpp.).

      (8)  OV C 139, 14.6.2006., 1. lpp.
    ---documentbreak---

               26.11.2011

               LV

               Eiropas Savienības Oficiālais Vēstnesis

               L 313/13

         EIROPAS PARLAMENTA REZOLŪCIJA
   (2011. gada 25. oktobris)
   ar konstatējumiem, kas ir Lēmuma par Eiropas Savienības 2009. finanšu gada vispārējā budžeta izpildes apstiprināšanu, II iedaļa – Padome, neatņemama daļa
   EIROPAS PARLAMENTS,
   ņemot vērā Eiropas Savienības 2009. finanšu gada vispārējo budžetu (1),
   ņemot vērā Eiropas Savienības galīgos gada pārskatus par 2009. finanšu gadu (SEC(2010) 963 – C7-0213/2010) (2),
   ņemot vērā Padomes gada ziņojumu par 2009. gadā veiktajām iekšējām revīzijām, ko tā iesniegusi budžeta izpildes apstiprinātājiestādei,
   ņemot vērā Revīzijas palātas gada pārskatu par budžeta izpildi 2009. finanšu gadā, ar iestāžu atbildēm (3),
   ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi saskaņā ar Līguma par Eiropas Savienības darbību 287. pantu,
   ņemot vērā 2011. gada 10. maija lēmumu (5), ar ko atliek lēmumu par 2009. finanšu gada budžeta izpildes apstiprināšanu, kā arī tajā iekļauto rezolūciju,
   ņemot vērā EK līguma 272. panta 10. punktu un 274., 275. un 276. pantu un Līguma par Eiropas Savienības darbību (LESD) 314. panta 10. punktu un 317., 318. un 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6) (Finanšu regula), un jo īpaši tās 50., 86., 145., 146. un 147. pantu,
   ņemot vērā Padomes ģenerālsekretāra/Augstā pārstāvja kopējās ārpolitikas un drošības politikas jomā Lēmumu Nr. 190/2003 par Padomes locekļu delegātu ceļa izdevumu atlīdzināšanu (7),
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (8),
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas otro ziņojumu (A7-0328/2011),

               A.

               tā kā “pilsoņiem ir tiesības zināt, kā tiek izmantoti viņu maksātie nodokļi un kā politiskās iestādes īsteno tām uzticētās pilnvaras” (9);

               B.

               tā kā attiecībā uz Savienības līdzekļu izmantošanu Padomes administrācijai vajadzētu būt demokrātiski atbildīgai Savienības pilsoņu priekšā;

               C.

               tā kā ir svarīgi nodrošināt lielāku pārredzamību arī attiecībā uz Savienības tiesību aktu piemērošanu un Eiropas pilsoņiem ir tiesības būt labāk informētiem arī šajā ziņā, Parlaments atzinīgi vērtē ar Padomi panākto vienošanos par atbilstības tabulām;

               D.

               tā kā Parlaments ir vienīgā tieši ievēlētā Savienības iestāde un tam ir pienākums sniegt apstiprinājumu attiecībā uz Eiropas Savienības vispārējā budžeta izpildi,

      Neatrisinātie jautājumi

               1.

               pauž nožēlu par grūtībām, ar kurām nācās saskarties 2007.–2009. gada budžeta izpildes apstiprināšanas procedūrās, turklāt atkārtoti apstiprina savu nostāju, kas pausta iepriekšējās budžeta izpildes apstiprināšanas rezolūcijās attiecībā uz šiem finanšu gadiem;

               2.

               apliecina Padomes ģenerālsekretāra vēstules saņemšanu 2011. gada 28. februārī, kura satur vairākus dokumentus Padomes 2009. finanšu gada budžeta izpildes apstiprināšanas procedūrai (galīgos finanšu pārskatus par 2009. gadu, tostarp kontu pārskatus, finanšu darbības pārskatu un 2009. gada iekšējo revīziju kopsavilkumu) un to atzinīgi novērtē kā konstruktīvu soli, lai nodrošinātu demokrātisko atbildību par Padomes administratīvo budžetu;

               3.

               atzinīgi vērtē to, ka Padome iesniedza iepriekš minētos dokumentus Parlamentam un ka Padomes prezidentvalsts pārstāvji piedalījās plenārsēdē, kas bija veltīta 2009. gada budžeta izpildes apstiprināšanai; tomēr atgādina, ka budžeta izpildes apstiprināšana tika atlikta, jo Parlaments nav saņēmis atbildes uz vairākiem neatrisinātiem jautājumiem attiecībā uz Padomes 2009. gada budžeta izpildes apstiprināšanu, kas tika izvirzīti jau agrāk, jo īpaši:

                           a)

                           Padomes administrācija nav pieņēmusi nevienu ielūgumu tikties ar Parlamenta komiteju, kura ir atbildīga par budžeta izpildes apstiprināšanas procedūru, lai apspriestu jautājumus attiecībā uz Padomes 2009. gada budžeta izpildes apstiprināšanu, un tādēļ Parlamentam joprojām ir nepieciešams apstiprinājums par Padomes ģenerālsekretāra gatavību personiski ierasties par budžeta izpildes apstiprināšanas procedūru atbildīgās komitejas sanāksmē un atbildēt uz komitejas locekļu jautājumiem;

                           b)

                           Parlaments no Padomes administrācijas nav saņēmis 2011. gada 10. maija rezolūcijā pieprasīto informāciju un dokumentus;

      Parlamenta tiesības sniegt apstiprinājumu par budžeta izpildi

               4.

               ņem vērā Padomes prezidentvalsts 2011. gada 2. jūnija vēstuli Eiropas Parlamenta priekšsēdētājam, kurā Padome pauž viedokli, ka “atbilstoši LESD 319. pantam ar Parlamenta 2011. gada 10. maija balsojumu visiem Savienības pārskatiem par 2009. gadu, tostarp arī tās pārskatam, ir sniegts apstiprinājums saskaņā ar ES tiesību aktiem”;

               5.

               uzsver ka Parlamenta tiesības sniegt apstiprinājumu par budžeta izpildi saskaņā ar LESD 316., 317. un 319. pantu, kuri būtu jāinterpretē atbilstoši to kontekstam un mērķim, t. i., pakļaut visa Eiropas Savienības budžeta izpildi Parlamenta kontrolei un pārbaudei, nepieļaujot nekādus izņēmumus, un sniegt apstiprinājumu par budžeta izpildi autonomi ne tikai attiecībā uz tām budžeta iedaļām, ko izpilda Komisija, bet arī citu Finanšu regulas 1. pantā minēto iestāžu izpildāmajām budžeta iedaļām;

               6.

               uzskata, ka LESD 319. pants un Finanšu regulas 50. pants prasa, lai arī citas iestādes budžeta pildīšanā ievērotu tos pašus noteikumus un nosacījumus kā Komisija; tādēļ uzskata, ka nevis tikai Komisija, bet ikviena attiecīgā iestāde pati ir atbildīga par sava budžeta izpildi;

               7.

               uzsver, ka, neraugoties uz iespējamām dažādām juridiskām interpretācijām par autonomu kontu slēgšanu, Parlaments uzskata, ka jebkurā gadījumā jāsniedz arī politisks novērtējums par iestādes finanšu pārvaldību pārbaudāmā gada laikā, tādējādi saglabājot pašreizējo institucionālo līdzsvaru, saskaņā ar kuru Parlaments gādā par demokrātiskas atbildības nodrošināšanu Savienības pilsoņu priekšā;

               8.

               uzskata, ka iepriekš minētais juridiskais pamatojums, kā arī izveidojusies prakse pieņemt atsevišķus lēmumus par budžeta izpildes apstiprināšanu attiecībā uz katru ES iestādi un struktūru apstiprina šādas interpretācijas lietderību un ka lēmumi par budžeta izpildes apstiprināšanu ir jāpieņem atsevišķi arī ar darbību saistītu iemeslu dēļ, lai izvairītos no Savienības darbības traucējumiem un nodrošinātu šādas darbības nepārtrauktību;

               9.

               uzskata, ka Finanšu regulas 147. panta un LESD 265. panta pareiza interpretācija dod Parlamentam tiesības iesniegt prasību par bezdarbību gadījumā, ja netiek veikti pienācīgi pasākumi, reaģējot uz Parlamenta lēmumam par budžeta izpildes apstiprināšanu pievienotajiem konstatējumiem;

      Parlamenta un Padomes atšķirīgā loma budžeta izpildes apstiprināšanas procedūrā

               10.

               atzīmē, ka saskaņā ar Budžeta kontroles komitejas 2011. gada 21. jūnija sanāksmē sniegto Padomes prezidentūras paziņojumu Coreper2011. gada 2. martā pieņemtais saprašanās memorands ir paredzēts, lai veidotu pamatu attiecībām starp Parlamentu un Padomi saistībā ar to attiecīgo budžetu izpildes apstiprināšanu; turklāt atzīmē, ka šajā memorandā prasīts pilnīgs savstarpīgums starp Parlamentu un Padomi attiecībā uz dokumentu iesniegšanu, atbildēm uz jautājumiem un divpusējām sanāksmēm, kuras katru gadu jāorganizē pārstāvjiem no Padomes un tās Eiropas Parlamenta komitejas, kura ir atbildīga par budžeta izpildes apstiprināšanas procedūru, kā arī abu iestāžu ģenerālsekretāriem;

               11.

               pilnībā atzīst Padomes kā ieteikumu sniedzējas lomu ikgadējās budžeta izpildes apstiprināšanas procedūras laikā, kā tas paredzēts LESD 319. pantā; tomēr varētu nepiekrist Padomei, ja tā uzskatīs, ka ir vienlīdzīga ar Parlamentu attiecībā uz budžeta izpildes apstiprināšanu;

               12.

               atkārtoti norāda, ka ir jānošķir Parlamenta un Padomes dažādās lomas budžeta izpildes apstiprināšanas procedūrā un ka Padomes administrācijai (tās Ģenerālsekretariātam), tāpat kā citām Savienības iestāžu pārvaldes struktūrām, tostarp arī Parlamenta administrācijai, to attiecīgo budžetu izpildē vajadzētu būt pakļautām Revīzijas palātas kontrolei un pilnībā atbildīgām Savienības pilsoņu priekšā, izmantojot LESD paredzēto budžeta izpildes apstiprināšanas procedūru;

               13.

               atzīmē, ka Revīzijas palāta veic pārbaudes šajās iestādēs atsevišķi no Komisijas pārbaudēm, un uzsver, ka atbildības ķēdes galīgajam elementam vajadzētu būt demokrātiskajai kontrolei, ko, apstiprinot budžeta izpildi, īsteno Parlaments;

               14.

               atgādina Revīzijas palātai par Parlamenta ierosinājumu veikt Padomes pārraudzības un kontroles sistēmu padziļinātu novērtēšanu, kas būtu līdzīga tai novērtēšanai, ko Revīzijas palāta, gatavojot gada pārskatu par 2010. finanšu gadu, veica attiecībā uz Tiesas, Eiropas Ombuda un Eiropas Datu aizsardzības uzraudzītāja pārraudzības un kontroles sistēmām;

      Svarīgākie elementi attiecībā uz Padomes budžeta izpildes apstiprināšanu

               15.

               atgādina, ka Padomes izdevumi ir rūpīgi jāpārbauda tāpat, kā tiek pārbaudīti citu iestāžu izdevumi, un ka šādas pārbaudes pamatelementiem vajadzētu būt:

                           a)

                           Padomes un par budžeta izpildes apstiprināšanas procedūru atbildīgās Parlamenta komitejas pārstāvju oficiālai sanāksmei (iespējams, aiz slēgtām durvīm), lai atbildētu uz komitejas locekļu jautājumiem. Šajā sanāksmē būtu jāpiedalās Padomes ģenerālsekretāram, par budžeta izpildes apstiprināšanas procedūru atbildīgās komitejas biroja pārstāvjiem, attiecīgajam referentam un deputātiem, kuri pārstāv politiskās grupas (koordinatoriem un/vai ēnu referentiem);

                           b)

                           kā norādīts 2010. gada 16. jūnija rezolūcijā par Padomes 2008. gada budžeta izpildes apstiprināšanas procedūru (10), budžeta izpildes apstiprināšanas pamatā jābūt šādiem rakstiskiem dokumentiem, ko iesniegušas visas iestādes:

                                       —

                                       iepriekšējā finanšu gada pārskati attiecībā uz budžeta izpildi,

                                       —

                                       finanšu pārskats par aktīviem un pasīviem,

                                       —

                                       gada darbības pārskats par budžeta un finanšu pārvaldību,

                                       —

                                       iekšējā revidenta gada pārskats.

      (1)  OV L 69, 13.3.2009.

      (2)  OV C 308, 12.11.2010., 1. lpp.

      (3)  OV C 303, 9.11.2010., 1. lpp.

      (4)  OV C 308, 12.11.2010., 129. lpp.

      (5)  OV L 250, 27.9.2011., 23. lpp.

      (6)  OV L 248, 16.9.2002., 1. lpp.

      (7)  Lēmums pamatojas Padomes 2002. gada 22. jūlija Reglamentā (OV L 230, 28.8.2002., 7. lpp.).

      (8)  OV C 139, 14.6.2006., 1. lpp.

      (9)  Eiropas pārredzamības iniciatīva.

      (10)  OV L 252, 25.9.2010., 22. lpp.